64 TÁRSULATI ÜGYEK. 



elnökei, továbbá a közgyűlésen 3 évre megválasztott 60 tag, akik közül 24 a 

 földtani, 6 az őslénytani, 6 az ásványközettani, 4 az ásvány-kémiai, 8 az agro- 

 geológiai és 12 az alkalmazott földtani (bányageologiai, hidrogeológiai stb.) szak- 

 csoportból választandó. 



A választmány megállapítja a költségvetést s a pénztár vizsgálatára 3 tagú 

 bizottságot küld ki. Megállapítja a pályakérdéseket, kiírja a pályázatokat; a 

 beérkezett pályamunkák megbírálására bizottságot küld ki s annak véleményes 

 jelentése alapján dönt. 



A Szabó József emlékérem kiadása ügyében az érvényben levő Ügyrend 

 alapján határoz és annak kiadására a közgyűlésnek előterjesztést tesz. 



A választmány a közgyűlést követő első választmányi ülésen titkos szava- 

 zással és abszolút szótöbbséggel pénztárost, továbbá a választmányi tagok sorá- 

 ból szerkesztőt és 4 tagú ügyvezető-bizottságot választ. 



Megválasztja a pártoló, örökítő és rendes tagokat. «Levelező» címet adhat 

 mindazoknak, akik a társulat céljait gyűjtéssel, becsesebb adománnyal vagy 

 egyéb jó szolgálattal elősegítették. 



Szakosztályok és vidéki fiók egyesületek felállítására javaslatot tesz a 

 közgyűlésnek és jóváhagyja vagy módosítja ügyrendjüket. 



20. §. Az ügyvezető-bizottság a társulat ügyeit a tisztviselőkkel együtt 

 előkészíti. Irányítja a társulat ügyvitelét, a beérkezett ügyekről, indítványokról 

 és a választmánytól átutalt ügyekről a tikár útján véleményes jelentést tesz a 

 választmányi ülésnek. A költségvetés keretén belül a társulat jövedelmének 

 felhasználásáról és a választmányi ülésnek a társulati vagyon elhelyezéséről 

 javaslatot tesz. 



21. §. Az elnök képviseh a társulatot, elnököl az üléseken, felügyel a társulat 

 pénzügyeire, utalványozza a fizetéseket, aláírja a jegyzőkönyveket és társulati 

 határozatokat, szavazatok egyenlősége esetén az ő szava dönt. 



A másodelnök helyettesíti az elnököt. 



22. §. A titkár vezeti az ügyeket és az ülések jegyzőkönyveit, gondoskodik 

 a szakülési előadásokról, a beküldött értekezések és tárgyak bemutatásáról; 

 tudósítja a tagokat a gyűlések idejéről és napirendjéről; nyilvántartja a tagok 

 számát, beszedi és a pénztároshoz juttatja a tagsági díjakat és a közgyűléseken 

 a társulat működéséről jelentést terjeszt elő. 



23. §. A szerkesztő szerkeszti a társulat kiadványait. 



24. §. A pénztáros kezeli a társulat vagyonát és forgótőkéjét, átveszi a tit- 

 kártól átutalt tagsági díjakat és egyéb jövedelmeket, a titkártól ellenjegyzett és 

 az elnöktől utalványozott számlára vagy nyugtatóra teljesíti a fizetéseket. 



25. §. Az elnököt, másodelnököt és titkárt a választmány kettős jelölése 

 alapján a közgyűlés titkos szavazással és abszolút szótöbbséggel három évre 

 választja. Ugyanazon állásra ezek a tisztviselők egyfolytában többször nem vá- 

 laszthatók. 



X. Gyűlések. 



26. §. A gyűlések — az ügyvezető-bizottság ülésein kívül — háromfélék 

 ú. m. : a) szak-, b) választmányi- és c) közgyűlések. Ezeken kívül lehetőséghez 

 képest ismeretterjesztő előadásokat is rendez a társulat. 



